C 149/94
HU
Az Európai Unió Hivatalos Lapja
2023.4.28.
2022. október 18., kedd
Módosítás 27 Határozatra irányuló javaslat I melléklet – 6 iránymutatás – 5 bekezdés A Bizottság által javasolt szöveg
Módosítás
Foglalkozni kell a nemek közötti foglalkoztatási és bérkülönb­ ségekkel.
A tagállamoknak biztosítaniuk kell a nemek közötti egyenlőséget és a nők fokozott munkaerőpiaci részvételét, többek között egyenlő esélyek és szakmai előmenetel biztosítá­ sával, valamint a döntéshozatal minden szintjén a vezetői pozíciókhoz való hozzáférés útjában álló akadályok meg­ szüntetésével.
Biztosítani kell az egyenlő vagy egyenlő értékű munkáért az egyenlő bért és a bértranszparenciát.
Mind a nők, mind a férfiak számára elő kell mozdítani a munka, a család és a magánélet összeegyeztetését, különösen a megfizethető, színvonalas tartós ápolás-gondozáshoz és kisgyermekkori nevelési és gondozási szolgáltatásokhoz való hozzáférés révén.
A tagállamoknak biztosítaniuk kell, hogy a szülők és más, gondozási kötelezettségekkel rendelkező személyek számára megfelelő családi szabadság és rugalmas munkafeltételek álljanak rendelkezésre a munka, a családi élet és a magánélet egyensúly­ ban tartása érdekében, és elő kell mozdítaniuk e jogosultságok­ nak a nők és a férfiak közötti kiegyensúlyozott igénybevételét.
A nemek között fennálló foglalkoztatási, bér- és nyugdíjkü­ lönbségeket meg kell szüntetni.
A tagállamoknak biztosítaniuk kell a nemek közötti egyenlőséget és a nők fokozott munkae­ rőpiaci részvételét, többek között egyenlő esélyek, oktatás és szakmai előmenetel biztosításával, valamint a döntéshozatal minden szintjén a vezetői pozíciókhoz való hozzáférés útjában álló akadályok megszüntetésével.
A tagállamoknak gondoskod­ niuk kell a tőzsdén jegyzett társaságok nem-ügyvezető igazgatói körében a nemek közötti egyensúly javításáról és kapcsolódó intézkedésekről szóló európai parlamenti és tanácsi irányelv (1a) gyors végrehajtásáról.
A tagállamoknak biztosí­ taniuk kell, hogy a szülési és szülői szabadság időszakait megfelelően értékeljék mind a hozzájárulások, mind a nyugdíj­ jogosultságok tekintetében, hogy azok tükrözzék a jövő nemzedékek felnevelésének fontosságát, különösen az elörege­ dő társadalom kontextusában.
A Szerződésekkel összhangban ténylegesen biztosítani kell az egyenlő vagy egyenlő értékű munkáért járó egyenlő bért és a bértranszparenciát, például a nőket és a férfiakat teljes sokszínűségükben összehasonlító nemzeti béregyenlőségi mutatók bevezetésével.
Mind a nők, mind a férfiak számára elő kell mozdítani a munka, a családi élet és a magánélet összeegyeztetését, különösen a magas színvonalú tartós ápolás-gondozáshoz és a kisgyermekkori nevelési és gondozási szolgáltatásokhoz való univerzális és hatékony hozzáférés, valamint az ápolási-gondozási és háztartási feladatok egyenlő megosztása révén.
A tagállamoknak biztosí­ taniuk kell, hogy a szülők és más, ápolási-gondozási feladatokat ellátó személyek számára megfelelő családi szabadság és rugalmas munkafeltételek álljanak rendelkezésre a munka, a családi élet és a magánélet egyensúlyban tartása érdekében, és elő kell mozdítaniuk e jogosultságoknak a nők és a férfiak közötti kiegyensúlyozott igénybevételét.
Emellett biztosítaniuk kell az ápolók számára a színvonalas szakmai képzéshez való hozzáférést és képesítéseik elismerését, és támogatniuk kell az ápolási-gondozási ágazatban működő munkáltatókat abban, hogy képzett munkaerőt találjanak és megtarthassák azt, különös hangsúlyt fektetve a tisztességes munkakörülmények­ re.
A tagállamoknak fokozatosan el kell mozdulniuk a teljes mértékben fizetett és egyenlő hosszúságú szülési és apasági szabadság felé.
(1a)
Az Európai Unió Hivatalos Lapjában még nem tették közzé.